ರತ್ನನ್ ಪ್ರಪಂಚ ಶೂಟ್ನಿಂದ ಮೊದಲ ಫೋಟೋ ರಿವೀಲ್ ದೀಪಾವಳಿ ಶುಭ ಕೋರಿದ ರತ್ನಾಕರ ನಟ ರಾಕ್ಷಸ ಧನಂಜಯ್ ಬ್ಯಾಕ್ ಟು ಬ್ಯಾಕ್ ಹೊಸ ಸಿನಿಮಾಗಳನ್ನ ಅನೌನ್ಸ್ ಮಾಡ್ತಿದ್ದಾರೆ. ಟಗರು ಡಾಲಿ ಆದ ಬಳಿಕ ಮಂಕಿ ಸೀನನಾಗಿ ಆರ್ಭಟಿಸಿದ್ದ ಧನಂಜಯ್, ಒಂದು ಕಡೆ ಹೀರೋ, ಮತ್ತೊಂದು ಕಡೆ ವಿಲನ್ ಆಗಿ ಎರಡು ಟ್ರ್ಯಾಕ್ನಲ್ಲಿ ಸಿನಿ ಜರ್ನಿ ಮಾಡುತ್ತಿದ್ದಾರೆ. ಸದ್ಯ ರತ್ನನ್ ಪ್ರಪಂಚದೊಳಗೆ ಹೋಗಿರುವ ಡಾಲಿ, ಸಿನಿಮಾ ಸೆಟ್ನಿಂದ ಮೊದಲ ಫೋಟೋ ಹಂಚಿಕೊಂಡಿದ್ದಾರೆ. ರತ್ನನ್ ಪ್ರಪಂಚ ಸಿನಿಮಾದಲ್ಲಿ ಓರ್ವ ಮಿಡಲ್ ಕ್ಲಾಸ್ ಯುವಕನ ಪಾತ್ರದಲ್ಲಿ ಧನಂಜಯ್ ಕಾಣಿಸಿಕೊಳ್ಳಲಿದ್ದಾರೆ. ಇನ್ಶೂರೆನ್ಸ್ ಕಂಪನಿಯೊಂದರಲ್ಲಿ ಕೆಲಸ ಮಾಡುತ್ತಿರುವ ರತ್ನಾಕರ, ದೀಪಾವಳಿ ಹಬ್ಬದ ಶುಭಾಶಯ ಕೋರುತ್ತಾ, ತಮ್ಮ ಆಫೀಸ್ ಶೂಟ್ನಿಂದ ಫೋಟೋವೊಂದನ್ನ ಶೇರ್ ಮಾಡಿದ್ದಾರೆ. ರತ್ನನ್ ಪ್ರಪಂಚ ಸಿನಿಮಾ ನಿರ್ಮಾಣ ಆಗ್ತಿರೋದು ಕೆ.ಆರ್.ಜಿ ಸ್ಟುಡಿಯೋಸ್ ಬ್ಯಾನರ್ನಡಿಯಲ್ಲಿ. ನಿರ್ಮಾಪಕ ಕಾರ್ತಿಕ್ ಗೌಡ ಹಾಗೂ ಯೋಗಿ ಜಿ.ರಾಜ್ ಇಬ್ಬರು ಸೇರಿ ಈ ಸಿನಿಮಾ ನಿರ್ಮಾಣ ಮಾಡುತ್ತಿದ್ದಾರೆ. ದಯವಿಟ್ಟು ಗಮನಿಸಿ ಸಿನಿಮಾಗೆ ಆಯಕ್ಷನ್ ಕಟ್ ಹೇಳಿದ್ದ ರೋಹಿತ್ ಪದಕಿ, ಈ ಸಿನಿಮಾ ನಿರ್ದೇಶನ ಮಾಡುತ್ತಿದ್ದಾರೆ. ಧನಂಜಯ್ಗೆ ನಾಯಕಿಯಾಗಿ ರೆಬಾ ಮೋನಿಕಾ ನಟಿಸ್ತಿದ್ದಾರೆ. ಸದ್ಯ ರತ್ನನ್ ಪ್ರಪಂಚ ಸಿನಿಮಾದ ಶೂಟಿಂಗ್ ಮೈಸೂರಿನಲ್ಲಿ ನಡೆಯುತ್ತಿದ್ದು, ಮುಂದಿನ ಶೆಡ್ಯೂಲ್ಗೆ ಗದಗ ಹಾಗೂ ಕಾಶ್ಮೀರ ಕಡೆ ಪ್ರಯಾಣ ಬೆಳೆಸಲಿದ್ದಾರೆ. ಇನ್ನು, ಧನಂಜಯ್ ಲಾಕ್ಡೌನ್ ಆದ ನಂತರ ಈಗಾಗಲೇ ನಾಲ್ಕು ವಿಭಿನ್ನ ಸಿನಿಮಾಗಳ ಶೂಟಿಂಗ್ ಮುಗಿಸಿದ್ದಾರೆ. ಸದ್ಯ ರತ್ನನ್ ಪ್ರಪಂಚ ಸಿನಿಮಾದ ಶೂಟಿಂಗ್ ನಡೆಯುತ್ತಿದ್ದು, ಇದಾದ ಬಳಿಕ ತಮಿಳು ನಿರ್ದೇಶಕ ವಿಜಯ್ ಮಿಲ್ಟನ್ ಸಿನಿಮಾ ಕೈಗೆತ್ತಿಕೊಳ್ಳಲಿದ್ದಾರೆ. ಇನ್ನುಳಿದಂತೆ, ಅಲ್ಲು ಅರ್ಜುನ್ ನಟನೆಯ ಪುಷ್ಪ ಸಿನಿಮಾದಲ್ಲಿ ವಿಲನ್ ಆಗಿ ಕಾಣಿಸಿಕೊಳ್ಳಲಿರುವ ಡಾಲಿ, ಭೂಗತ ದೊರೆ ಜಯರಾಜ್ ಕಥೆಯನ್ನಾಧರಿಸಿದ ಸಿನಿಮಾ ಹೆಡ್ ಬುಷ್ನಲ್ಲೂ ನಟಿಸಲಿದ್ದಾರೆ. Tags: badava rascal daali dhananjaya deepavali post head bush krg studios pushpa ratnan prapancha reba monica rohit padaki